聞名己久，終於星期日一試，又唔係排好耐，半個鐘左右，等時有茶飲、有零食。茶甘甘地，可能係人參龍井。環境寬敞雅緻，燈光略暗。小籠包唔及翡翠同鼎泰豐，燻魚、擔擔麵唔及詠黎園，砂窩雲吞雞幾清，鍋貼個皮煎得幾脆，但嫌太薄，影響口感(我口味比較怪)，雲白肉個汁辣得黎唔錯，蟹炒年糕普通。d茶確係幾靚，碧螺春好清香。始終覺得新派上海菜唔及傳統咁好味，不過整體都唔錯，而且加埋豆漿先五百蚊，六大一小，飽到要打包，重想點。